CELEX: 62008CN0541
Language: da
Date: 2008-12-04 00:00:00
Title: Sag C-541/08: Anmodning om præjudiciel afgørelse indgivet af Oberster Gerichtshof (Østrig) den 4. december 2008 — Fokus Invest AG mod Finanzierungsberatung-Immobilientreuhand und Anlageberatung GmbH (FIAG)

7.3.2009   
            
            
               DA
            
            
               Den Europæiske Unions Tidende
            
            
               C 55/8
            
         Anmodning om præjudiciel afgørelse indgivet af Oberster Gerichtshof (Østrig) den 4. december 2008 — Fokus Invest AG mod Finanzierungsberatung-Immobilientreuhand und Anlageberatung GmbH (FIAG)
   (Sag C-541/08)
   (2009/C 55/13)
   Processprog: tysk
   Den forelæggende ret
   Oberster Gerichtshof
   Parter i hovedsagen
   
      Appellant: Fokus Invest AG
   
      Indstævnt: Finanzierungsberatung-Immobilientreuhand und Anlageberatung GmbH (FIAG)
   Præjudicielle spørgsmål
   
               1)
            
            
               Skal artikel 25 i bilag I til aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer (1) (»aftalen EF-Schweiz 2002«) fortolkes således, at ligestillingen med indenlandske statsborgere for så vidt angår erhvervelse af fast ejendom udelukkende gælder for fysiske personer, men ikke for selskaber?
            
         
               2)
            
            
               Såfremt spørgsmål 1 besvares bekræftende, udgør bestemmelserne i Wiener Ausländergrunderwerbsgesetz (lov om udlændinges erhvervelse af fast ejendom, herefter »WrAuslGEG«), der ved udenlandske selskabers erhvervelse af fast ejendom, jf. § 2, tredje punktum, i WrAuslGEG, kræver fremlæggelse af en attest om fritagelse for godkendelsespligten (WrAuslGEG's § 5, stk. 4, og § 3, tredje punktum), da i forhold til tredjelandet Schweiz en restriktion for de frie kapitalbevægelser (artikel 56 EF), som er tilladt i henhold til artikel 57, stk. 1, EF?
            
         
      (1)  EFT 2002 L 114, s. 6.